rejauldu/bengali-wikipedia huggingface dataset:
চারুবি আগারওয়াল (জন্ম ২০ জুন ১৯৮৩) হলেন একজন ভারতীয় চিত্রশিল্পী, ভাস্কর, অ্যানিমেটর ও চলচ্চিত্র নির্মাতা। তিনি কানাডার শেরিডান ইনস্টিটিউট অফ টেকনোলজি অ্যান্ড অ্যাডভান্সড লার্নিং থেকে স্নাতক ডিগ্রি অর্জন করেছেন তিনি দিল্লি বিশ্ববিদ্যালয়ের আর্ট কলেজ থেকে চারুকলায় স্বর্ণপদক পেয়েছেন।  তিনি ২০০৯ সালে সিডিএল (চারুবি ডিজাইন ল্যাবস) প্রতিষ্ঠা করেছিলেন এবং জাতীয় চলচ্চিত্র বোর্ডের হয়ে কানাডায় কাজ করেছেন।  তাঁর বৃহত্তম শিল্পকর্মটি হল ২০১৩ সালে নির্মিত ত্রিমাত্রিক অ্যানিমেশন চলচ্চিত্র শ্রী হনুমান চালিশা, এটি অনেকগুলো পুরস্কার পেয়েছে। তিনি অ্যানিমেশন ও চারুকলার ক্ষেত্রে একজন সুপরিচিত ব্যক্তিত্ব।  তিনি ২৬,০০০ ঘণ্টাসমৃদ্ধ ভগবান হনুমানের একটি ২৫ ফুটের ঘণ্টা-ভাস্কর্য তৈরি করেছিলেন।   প্রাথমিক জীবন  আগরওয়াল ১৯৮৩ সালে নয়াদিল্লিতে জন্মগ্রহণ করেছিলেন। তিনি দিল্লি আর্টে কলেজ থেকে চারুকলার প্রশিক্ষণ নিয়েছিলেন এবং সেখানে তিনি স্বর্ণপদক অর্জন করেছিলেন। পাশাপাশি তিনি কানাডার শেরিডান ইনস্টিটিউট অফ টেকনোলজি এবং অ্যাডভান্সড লার্নিংয় থেকে কম্পিউটার অ্যানিমেশনে স্নাতক ডিগ্রি অর্জন করেছিলেন।   তথ্যসূত্র   বিষয়শ্রেণী:নারী অ্যানিমেশনশিল্পী বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:ভারতীয় অ্যানিমেটেড চলচ্চিত্র পরিচালক বিষয়শ্রেণী:ভারতীয় নারী নকশাকার বিষয়শ্রেণী:২১শ শতাব্দীর ভারতীয় নকশাকার বিষয়শ্রেণী:ভারতীয় অ্যানিমেশন নির্মাতা বিষয়শ্রেণী:ভারতীয় নারী চিত্রশিল্পী বিষয়শ্রেণী:২১শ শতাব্দীর ভারতীয় নারী শিল্পী
২০২২ পঞ্চগড় নৌকাডুবি হলো বাংলাদেশের রংপুর বিভাগের পঞ্চগড় জেলার বোদা উপজেলায় সংঘটিত নৌকাডুবির ঘটনা। যা আউলিয়া ঘাটের নৌকাডুবি নামেও পরিচিত। ২০২২ সালের ২৫ সেপ্টেম্বর বোদা উপজেলায় অবস্থিত করতোয়া নদীর আউলিয়া ঘাটে এই নৌকাডুবির ঘটনা ঘটে। এ ঘটনায় ৬৯ জনের মরদেহ উদ্ধার করা হয়। এছাড়া ৩ জন নিখোঁজ থাকে যাদের সন্ধান পাওয়া যায়নি। মৃতদের মধ্যে প্রায় সবাই সনাতন ধর্মাবলম্বী। তারা নদীর অপরপাড়ে অবস্থিত বদেশ্বরী মন্দিরে  মহালয়া উপলক্ষে আয়োজিত ধর্মসভা যোগ দিতে যাচ্ছিলেন। উদ্ধারকৃত ৬৯ মরদেহের মধ্যে বোদা উপজেলার ৪৬, দেবীগঞ্জ উপজেলার ১৭, আটোয়ারী উপজেলার দুই, পঞ্চগড় সদরের এক এবং ঠাকুরগাঁও সদরের তিন জন। মৃতদের মধ্যে পুরুষ ১৮, নারী ৩০ এবং শিশু ২১ জন।   ঘটনা  ২৫ সেপ্টেম্বর, রবিবার করতোয়া নদীর অপরপাড়ে বড়শশী ইউনিয়নের বদেশ্বরী মন্দিরে মহালয়া উপলক্ষে এক বিশাল ধর্মসভার আয়োজন করা হয়। ধর্মসভায় যোগ দিতে পঞ্চগড় জেলার বোদা ও দেবীগঞ্জ উপজেলার বিভিন্ন ইউনিয়ন থেকে আসা সনাতন ধর্মাবলম্বী লোকজন শ্যালো মেশিনচালিতে একটি নৌকাযোগে মন্দিরে তীর্থযাত্রা করছিলেন। দুপুরের দিকে নদীর মাঝপথে অতিরিক্ত যাত্রীর কারণে নৌকাটি উল্টে যায়। ৫০ জন ধারণক্ষমতার নৌকাটিতে ১৫০ জনেরও বেশী যাত্রী ছিল। কিছু মানুষ সাঁতরে নদীর তীরে ফিরতে পারলেও অধিকাংশ নিখোঁজ হয়। নৌকাডুবির পরপরই স্থানীয়রা নৌকা নিয়ে উদ্ধার কাজ শুরু করেন। পরে রাজশাহী, রংপুর ও কুড়িগ্রাম থেকে আসা ডুবুরি দলও ৯ দিন ধরে উদ্ধারকাজ চালায়।   প্রতিক্রিয়া  নৌকাডুবির ঘটনার পর দেশজুড়ে শোকের ছায়া নেমে আসে। ঘটনার তদন্তে পঞ্চগড়ের অতিরিক্ত জেলা ম্যাজিস্ট্রেট দ্বীপংকর রায়কে প্রধান করে ৫ সদস্য বিশিষ্ট কমিটি গঠন করা হয়। নৌকাডুবিতে হতাহতের ঘটনায় রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা শোক প্রকাশ করেন।   দুর্ঘটনার কারণ  ঘটনার এক সপ্তাহ পর তদন্ত প্রতিবেদন জমা দেয় গঠিত তদন্ত কমিটি। তদন্ত প্রতিবেদনে দুর্ঘটনার চারটি কারণ উল্লেখ করা হয়। সেগুলো হলো- ঘাটের ইজারাদারের গাফিলতি, নৌকার মাঝির অদক্ষতা, ধর্মীয় অনুভূতিতে আঘাত হানবে ভেবে যাত্রীদের নিষেধ না করা এবং যাত্রীদের অসচেতনতা। পাশাপাশি ভৌগোলিক পরিস্থিতি ও নদীকেন্দ্রিক মানুষের জীবন-জীবিকার কথা উল্লেখ করা হয় প্রতিবেদনে। ভবিষ্যতে এমন দুর্ঘটনা যাতে না ঘটে সেজন্য পাঁচ দফা সুপাারিশ করে কমিটি।’   তথ্যসূত্র   বিষয়শ্রেণী:২০২২-এ বাংলাদেশ বিষয়শ্রেণী:২০২২-এ বাংলাদেশের ঘটনা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  সংরক্ষণ। বাংলাপিডিয়ার লিংক দেওয়া ছিলো বহিঃসংযোগে--যুদ্ধমন্ত্রী আলাপ ০৭:২৪, ২ জুন ২০১৫ (ইউটিসি) জালাল উদ্দিন তবরীজি   – (অপসারণের প্রস্তাবনা দেখুনলগ দেখুন) () তথ্যসূত্রবিহীন। উল্লেখযোগ্যতার প্রমাণ নেই। মহীন রীয়াদ (আলাপ) ২০:২২, ১৫ মে ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থার্মিস্টর (Thermistor) এমন একধরনের রেজিস্টর, যেটির রেজিস্ট্যান্স নির্ভর করে তাপমাত্রার উপর। মূলত এটিকে তাপমাত্রা সেন্সর হিসেবে ব্যবহার করা হয়। এটি তাপমাত্রা সংবেদনশীল পদার্থ দ্বারা তৈরি করা হয়। থার্মিস্টর সাধারণত -৫৫ ডিগ্রি সেলসিয়াস থেকে +২০০ ডিগ্রি সেলসিয়াস তাপমাত্রায় কাজ করে।  thumb|150px  thumb|150px|পুড়ে যাওয়া থার্মিস্টর  প্রকারভেদ  এটি দুই প্রকারের হয়ে থাকে।  ১। ধনাত্মক তাপমাত্রা গুনাঙ্ক [Positive Temperature Coefficient (PTC)] ২। ঋণাত্মক তাপমাত্রা গুনাঙ্ক [Negative Temperature Coefficient (NTC)]  ধনাত্মক তাপমাত্রা গুনাঙ্ক  তাপমাত্রা বৃদ্ধি পেলে যে থার্মিস্টরের রেজিস্ট্যান্স বৃদ্ধি পায়, তাকে ধনাত্মক তাপমাত্রা গুনাঙ্ক থার্মিস্টর বলে।  ঋণাত্মক তাপমাত্রা গুনাঙ্ক  তাপমাত্রা বৃদ্ধি পেলে যে থার্মিস্টরের রেজিস্ট্যান্স কমে যায়, তাকে ঋণাত্মক তাপমাত্রা গুনাঙ্ক থার্মিস্টর বলে।  ইতিহাস প্রথম এনটিসি থার্মিস্টর আবিষ্কৃত হয়েছিল মাইকেল ফ্যারাডে কর্তৃক ১৮৩৩ সালে, যিনি সিলভার সালফাইডের অর্ধপরিবাহী আচরণ সম্পর্কে কাজ করেছেন। ফ্যারাডে অবহিত করেন যে, তাপমাত্রা বৃদ্ধির ফলে সিলভার সালফাইডের রোধকতা নাটকীয়ভাবে কমছে।(এটি অর্ধপরিবাহী উপাদানের প্রথম নথিভুক্ত পর্যবেক্ষণ ছিল।) প্রথম দিকে থার্মিস্টর উৎপাদন করা কঠিন ছিল এবং ব্যবহারক্ষেত্রের জন্য প্রযুক্তি সীমিত ছিল। ফলে ১৯৩০-এর দশক পর্যন্ত থার্মিস্টরের বাণিজ্যিক উৎপাদন শুরু হয় নি। বাণিজ্যিকভাবে দৃশ্যমান থার্মিস্টর আবিষ্কৃত হয়েছিল স্যামুয়েল রুবেন কর্তৃক ১৯৩০ সালে।  উৎপত্তি থার্মিস্টর শব্দটি থার্মো এবং রেজিস্টর এর সমন্বয়ে গঠিত।  তথ্যসূত্র  বিষয়শ্রেণী:ইলেকট্রনিক্স বিষয়শ্রেণী:থার্মোমিটার বিষয়শ্রেণী:উত্তাপন, বায়ুচলন এবং শীতাতপ নিয়ন্ত্রণ ব্যবস্থা বিষয়শ্রেণী:সুবেদী গ্রাহক
আন্দ্রেই মিখাইলোভিচ মোজালেভ (, ; জন্ম: ২৪ মার্চ ২০০৩; আন্দ্রেই মোজালেভ নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  মোজালেভ রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে রৌপ্য পদক জয়লাভ করেছেন।  প্রারম্ভিক জীবন আন্দ্রেই মিখাইলোভিচ মোজালেভ ২০০৩ সালের ২৪শে মার্চ তারিখে রাশিয়ার সেন্ট পিটার্সবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মোজালেভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। মোজালেভ সর্বমোট ২৩৩.৩৩ পয়েন্ট নিয়ে সম্মিলিত অবস্থানে ঊনবিংশ স্থান অধিকার করেছিলেন; যেখানে শর্ট প্রোগ্রামে তিনি ৭৭.০৫ পয়েন্ট নিয়ে ত্রয়োবিংশ এবং ফ্রি স্কেটিংয়ে ১৫৬.২৮ পয়েন্ট পেয়ে অষ্টাদশ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ সিঙ্গেল স্কেটার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
নিকোলাস ভ্যান দের নাত একজন দক্ষিণ আফ্রিকান দাবাড়ু।  তার ফিদে মাস্টার এবং ফিদে প্রশিক্ষক উপাধি রয়েছে।  তিনি ২০০০, ২০০৫, এবং ২০০৯, এ তিনবার দক্ষিণ আফ্রিকান ক্লোজড চেস চ্যাম্পিয়নশিপ জিতেছেন এবং ২০০৯ এবং ২০১১ সালে দক্ষিণ আফ্রিকান ওপেনে সেরা দক্ষিণ আফ্রিকান অংশগ্রহণকারী ছিলেন। তিনি একটি পূর্ণ সময়ের ভিত্তিতে দাবা কোচিং করে থাকেন। তিনি জোহানেসবার্গে অবস্থিত একটি দাবা কোচিং এবং প্রতিযোগিতা সংস্থা চেস এক্সিলেন্স শুরু করেছেন এবং বর্তমানে পরিচালনা করছেন।  তথ্যসূত্র  বহিঃসংযোগ        বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান দাবাড়ু বিষয়শ্রেণী:দাবা ফিদে মাস্টার বিষয়শ্রেণী:উৎসবিহীন তথ্যসহ সকল নিবন্ধ
থাম্ব|upright=1.5|আকাশী গঙ্গা জলপ্রপাত আকাশী গঙ্গা আসাম-এর নগাঁও জেলা থেকে ৫০ কিলোমিটার পূর্ব-দক্ষিণ দিকে ডবকা-ডিমাপুর পথে অবস্থিত এক জলপ্রপাত৷ সাথে এই অঞ্চলে বহুসংখ্যক প্রত্নতাত্ত্বিক ধ্বংসাবশেষ পাওয়া যায়৷ কালিকা পুরাণে এই অঞ্চলের উল্লেখ আছে বলে জানা যায়৷   ভৌগোলিক অবস্থান  আকাশী গঙ্গা জলপ্রপাত ডবকা-ডিমাপুর পথে অবস্থিত৷ এটি নগাঁও জেলার পূর্ব-দক্ষিণ দিকে ৫০ কিলোমিটার দূরত্বত অবস্থিত৷ এই অঞ্চলের নিকটবর্ত্তী রেলওয়ে স্টেশনটি হচ্ছে চাপরমুখ৷   ইতিহাস  কিংবদন্তি অনুসারে মহাদেবের পত্নী সতীর বাবা দক্ষ রাজা মহাদেবকে নিজেদের যজ্ঞস্থলে করা অপমান সইতে না পেরে সতী যজ্ঞস্থলে প্রাণত্যাগ করেন। প্রিয়ার বিয়োগে মহাদেব শোকে মুহ্যমান হয়ে পড়েন এবং সতীর মৃতদেহ কাঁধে তুলে নিয়ে বিশ্ব ভ্রমণ করতে থাকেন। এমনমত ঘোরার সময় প্রলয় শুরু হলে ভগবান বিষ্ণু সুদর্শন চক্র দ্বারা মৃতদেহটি ছিন্ন করায় শরীরের অংশগুলি পৃথিবীতে পতিত হয়। সতীর দেহের বিভিন্ন অঙ্গ বিভিন্ন স্থানে পড়ায় সেখানে এক-একটি তীর্থস্থান গড়ে উঠল। এরই একটি অংশ আকাশী গঙ্গায় পড়েছিল বলে জানা যায়৷ লোকবিশ্বাস অনুসারে, আকাশী গঙ্গাই সৃষ্টি করা হ্রদটিতে স্নান করে দেবীর আশীষ পাওয়া যায়৷  এই জলপ্রপাতের আশে পাশে শৈল মন্দিরের ধ্বংসাবশেষও পাওয়া যায়৷ এগুলি দশম এবং বারো শতকের দুটি মন্দিরের অবশেষ বলে জানা যায়৷ কালিকা পুরাণে আকাশী গঙ্গাকে পীঠস্থান বলে উল্লেখ করা হয়েছে।   পর্যটন  আকাশী গঙ্গা বর্তমানে এক পর্যটনস্থল হিসাবে খ্যাত৷ তদুপরি সমগ্র বছর জুড়ে এখানে ভক্তদের সমাগম দেখতে পাওয়া যায়৷ এই স্থান থেকে ব্রহ্মপুত্র নদও দেখতে পাওয়া যায়৷   তথ্যসূত্র   বিষয়শ্রেণী:আসামের দর্শনীয় স্থান বিষয়শ্রেণী:নগাঁও জেলা বিষয়শ্রেণী:জলপ্রপাত বিষয়শ্রেণী:হোজাই জেলা
তানজানিয়া ফুটবল ফেডারেশন (, ; এছাড়াও পূর্বে তানজানিয়া ফুটবল অ্যাসোসিয়েশন এবং সংক্ষেপে এপিএফ নামে পরিচিত) হচ্ছে তানজানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪৫ সালে প্রতিষ্ঠিত হয়েছে। এটি প্রতিষ্ঠার ১৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২০ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর তানজানিয়ার রাজধানী দারুস সালামে অবস্থিত।  এই সংস্থাটি তানজানিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে তানজানীয় প্রিমিয়ার লীগ, তানজানীয় প্রথম বিভাগ লীগ এবং তানজানিয়া এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে তানজানিয়া ফুটবল ফেডারেশনের সভাপতির দায়িত্ব পালন করছেন ওয়ালেস কারিয়া এবং সাধারণ সম্পাদকের দায়িত্ব পালন করছেন কিডাও উইলফ্রেড।  কর্মকর্তা   অবস্থান  নাম সভাপতি  ওয়ালেস কারিয়া সহ-সভাপতি  আথুমানি নিয়ামলানি সাধারণ সম্পাদক  কিডাও উইলফ্রেড কোষাধ্যক্ষ  ড্যানিয়েল এমসাঙ্গি গণমাধ্যম এবং যোগাযোগ পরিচালক  বনিফেস ওয়াম্বুরা প্রযুক্তিগত পরিচালক  অস্কার মিরাম্বো ফুটসাল সমন্বয়কারী  কায়ুনি সান্ডে জাতীয় দলের কোচ (পুরুষ)  এতিয়েন এনদায়িরাগুয়ে জাতীয় দলের কোচ (নারী)  বাকারি শিমে রেফারি সমন্বয়কারী  কাসিম হাজি এমওয়াঙ্গিয়া  তথ্যসূত্র  বহিঃসংযোগ     ফিফা-এ তানজানিয়া ফুটবল ফেডারেশন    ক্যাফ-এ তানজানিয়া ফুটবল ফেডারেশন   বিষয়শ্রেণী:তানজানিয়া ফুটবল ফেডারেশন বিষয়শ্রেণী:১৯৪৫-এ তানজানিয়া-এ প্রতিষ্ঠিত বিষয়শ্রেণী:১৯৪৫-এ প্রতিষ্ঠিত ক্রীড়া সংস্থা বিষয়শ্রেণী:তানজানিয়ার ক্রীড়া নিয়ন্ত্রণ সংস্থা বিষয়শ্রেণী:তানজানিয়ার ফুটবল পরিচালনা পরিষদ বিষয়শ্রেণী:ক্যাফের সদস্য
আন্দ্রেআস ভেসালিউস (;"Vesalius". Random House Webster's Unabridged Dictionary. ৩০ ডিসেম্বর ১৫১৪ – ১৫ অক্টোবর ১৫৬৪) বেলজিয়ামের ব্রাসেল শহরে জন্ম গ্রহণ করেন। তিনি ১৫২৯-১৫৩৩ পর্যন্ত অউভনিআ বিশ্বববিদ্যালয়ের ছাত্র ছিলেন। তিনি প্রথম শব ব্যবচ্ছেদ করেন। তিনি ১৫৩৭ সালে আর-রাজির উপর গবেষণা করেন। তিনি শারীরসংস্থানবিদ্যার জনক। তিনি ১৫৪৪ সালে আন্নেন হ্যামকে বিয়ে করেন। ১৫৬৪ সালে গ্রিসের আয়োনীয় সাগরের দ্বীপ জাকিনথোসে তিনি মারা যান।    প্রারম্ভিক জীবন ও শিক্ষা  ভেসালিয়াস ১৫১৪ সালের ৩১ ডিসেম্বর ব্রাসেলসে তার বাবা অ্যান্ডার্স ভ্যান ওয়েসেল এবং মা ইসাবেল ক্র্যাবের ঘরে "অ্যান্ড্রিস ভ্যান ওয়েসেল" নামে জন্মগ্রহণ করেছিলেন, যা তখন হাবসবার্গ নেদারল্যান্ডসের অংশ ছিল। তার পিতামহ, জান ভ্যান ওয়েসেল, সম্ভবত ওয়েসেলে জন্মগ্রহণ করেছিলেন, পাভিয়া বিশ্ববিদ্যালয় থেকে মেডিকেল ডিগ্রি অর্জন করেছিলেন এবং লিউভেন বিশ্ববিদ্যালয়ে মেডিসিন পড়াতেন। তার পিতামহ, এভারার্ড ভ্যান ওয়েসেল, সম্রাট ম্যাক্সিমিলিয়ানের রাজকীয় চিকিত্সক ছিলেন, যখন তার বাবা অ্যান্ডার্স ভ্যান ওয়েসেল ম্যাক্সিমিলিয়ানের অ্যাপোথেকারি হিসাবে দায়িত্ব পালন করেছিলেন এবং পরে তার উত্তরসূরি চার্লস ভি অ্যান্ডার্স তার পুত্রকে পারিবারিক ঐতিহ্যে চালিয়ে যেতে উত্সাহিত করেছিলেন এবং ওষুধ শেখার আগে গ্রীক এবং ল্যাটিন শেখার জন্য ব্রাসেলসের সাধারণ জীবনের ব্রাদারেনসে তাকে ভর্তি করেছিলেন।   তথ্যসূত্র    বহিঃসংযোগ   Page through a virtual copy of Vesalius's De Humanis Corporis Fabrica  Bibliography van Andreas Vesalius  Vesalius College in Brussels   Anatomia 1522-1867: Anatomical Plates from the Thomas Fisher Rare Book Library  Translating Vesalius   The Vesalius Project  Play on Vesalius  Some places and memories related to Andreas Vesalius  বিষয়শ্রেণী:১৫১৪-এ জন্ম বিষয়শ্রেণী:১৫৬৪-এ মৃত্যু বিষয়শ্রেণী:বেলজীয় রোমান ক্যাথলিক বিষয়শ্রেণী:স্নায়ুবিজ্ঞানের ইতিহাস বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
ডানস্টারের চলমান ওয়াটারমিল (ক্যাসল মিল নামেও পরিচিত) ইংল্যান্ডের সমারসেট-এর ডানস্টার-এ ১৮ শতকে পুনঃস্থাপিত একটি ওয়াটারমিল, যা এভিল নদীর উপর এবং ডানস্টার ক্যাসল এর ভূমির উপর অবস্থিত গ্যালক্স সেতুর নিকটে অবস্থিত। এটি একটি গ্রেড-২ তালিকাভুক্ত দালান।  বর্তমানে কারখানাটি যেখানে রয়েছে সেখানে ডুমসডে বুক-এ একটি কারখানা পূর্বে তালিকাভুক্ত ছিল, কিন্ত বর্তমান দালানটি ১৭৮০ সালের কাছাকাছি সময়ে নির্মাণ করা হয়েছিল। এটি ১৯৬২ সালে বন্ধ হয়ে যায় এবং ১৯৭৯ সালে পুনরায় চালু করা হয় এবং এখনও গম ভানতে ব্যবহৃত হয়। যন্ত্রপাতিগুলো দুটি জলচক্রের মাধ্যমে চালিত হয়। এটির মালিক ন্যাশনাল ট্রাস্ট, কিন্তু পর্যটন আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের দ্বারা পরিচালিত।   ইতিহাস   ১০৮৬ সালে ডুমসডে বুক-এর সময়ে ডানস্টারে দুটি কারখানা ছিল। একটিকে লোয়ার মিল বলা হতো যা বর্তমান কারখানার জমির উপর ছিল। সপ্তদশ শতকে সেখানে মল্ট ও যব দুইয়েরই কারখানা ছিল কিন্তু ১৭২১ সালের মধ্যে এদের একটি ফুলিং কারখানায় রুপান্তরিত করা হয়।  বর্তমান কারখানা,  ১৭৮০ সালের কাছাকাছি সময়ে পূর্বের দুটি কারখানাকে প্রতিস্থাপিত করে নির্মিত হয়।  ১৯৪০ সালে সেখানে একটি বেকারি যুক্ত করা হয়। কারখানাটিতে দ্বিতীয় বিশ্বযুদ্ধের আগ পর্যন্ত ভুট্টা ভাঙা হত এবং এরপর থেকে ১৯৬২ সালে বন্ধ হওয়ার আগ পর্যন্ত, পশুখাদ্য ভাঙা হত।  এটিকে ১৯৭৯ সালে পুনরায় কার্যোপযোগী করে চালু করা হয়। এটি ১৯৮২ সালে একটি সংরক্ষণ পুরস্কার জয় করে। কারখানাটি এখনও গম ভাঙার কাজে ব্যবহৃত হয়। দালানটিতে একটি ক্যাফে খোলা হয় যেখানে পূর্বে গুদাম ঘর ও আস্তাবল ছিল। এক্সমুর টেকসই উন্নয়ন তহবিল-এর অর্থায়নে অধিকতর সংস্কার কাজ ২০০৭ সালে সমাপ্ত হয়।  যদিও ন্যাশনাল ট্রাস্ট দালানটির মালিক, তবে পর্যটক আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের নিকট ইজারা দেয়া রয়েছে এবং সকল দর্শনার্থীদের জন্য প্রবেশ মূল্য প্রযোজ্য। এই স্থানটিতে প্রতি বছর প্রায় ১০,০০০ পর্যটক ভ্রমণ করেন এবং ৬-৮ টন আটা উৎপাদন করে। ২০১৫ দ্বিতীয় জলচক্রটি পুনঃস্থাপন এবং ভেঙে পড়া চক্রটি প্রতিস্থাপন করা হয়।   স্থাপত্য এবং যন্ত্রপাতি thumb|আটা পরিবহণকারী ও আটা চালুনির সাথে পিট হুইল ও স্পার হুইল।|alt= দ্বিতল দালানটিতে স্লেট-পাথরের ছাদ রয়েছে। দক্ষিণ পূর্ব দিকের একটি পাথরের দেয়ালে রট লোহা নির্মিত বাঁকানো প্রবেশপথ রয়েছে।  চূর্ণন যন্ত্রগুলো এক জোড়া জলচক্রের দ্বারা চালিত, যা কতগুলো বেল্টের মাধ্যমে খাঁজকাটা চক্রে শক্তি স্থানান্তর করে। এটি পরবর্তীতে চূর্ণন পাথর ও বস্তা চালনা করে। দ্বিতীয় তলায় একটি দরজা রয়েছে যা উপকরনগুলোকে দালানের উপরে উঠানোর জন্য সাহায্য করে।  একটি সংযোজিত ঝাড়াই যন্ত্র ব্যবহার করে, চূর্ণন পাথরের দ্বারা চূর্ণীকৃত আটা ঝাড়া হয়।   তথ্যসূত্র    বহিঃসংযোগ   ন্যাশনাল ট্রাস্টে ডানস্টারের চলমান ওয়াটারমিল সম্পর্কিত তথ্য  বিষয়শ্রেণী:স্থাপনা বিষয়শ্রেণী:স্থাপত্য বিষয়শ্রেণী:যুক্তরাজ্যের পর্যটন
নাউয়েল ইগনাসিও গুসমান পালোমেকি (; জন্ম: ১০ ফেব্রুয়ারি ১৯৮৬) হলেন একজন আর্জেন্টিনীয় পেশাদার ফুটবলার, যিনি মেক্সিকান ক্লাব তিগ্রেস ইউএএনএল এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।   আন্তর্জাতিক ক্যারিয়ার গুসমান ২০০৩ সালের ফিফা অনূর্ধ্ব-১৭ বিশ্ব চ্যাম্পিয়নশিপে আর্জেন্টিনা অনূর্ধ্ব-১৭ দলের একজন অখণ্ড খেলোয়াড় ছিলেন। ২০১৪ সালের ১৩ই অক্টোবর তারিখে, হংকং জাতীয় দলের বিরুদ্ধে এক প্রীতি ম্যাচে আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। তিনি উক্ত ম্যাচে ৪৫ মিনিট খেলেছিলেন, যেখানে আর্জেন্টিনা ৭–০ গোলে জয়লাভ করে।  ২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য ৩৫ সদস্যের আর্জেন্টিনা দলে তিনি ডাক পান।https://www.goal.com/en-gb/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb পরবর্তীতে আর্জেন্টিনার এক নম্বর গোলরক্ষক সার্হিও রোমেরো ইনজুরিতে পড়ায় তিনি আর্জেন্টিনার ২৩ সদস্যের দলে ডাক পান।http://www.espn.co.uk/football/argentina/story/3507486/argentina-and-man-united-goalkeeper-sergio-romero-to-miss-world-cup-with-injury  সম্মাননা ক্লাব নেওয়েলস ওল্ড বয়েস প্রিমেরা দিভিসিওন: ২০১৩  ইউএএনএল লিগা এমএক্স: ২০১৫, ২০১৬, ২০১৭ ক্যাম্পিওন দে ক্যাম্পিওনেস deampeones: ২০১৬, ২০১৭  আন্তর্জাতিক আর্জেন্টিনা কোপা আমেরিকা: রানার-আপ ২০১৫, ২০১৬  তথ্যসূত্র   বহিঃসংযোগ   Nahuel Guzmán    বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:নিওয়েল’স ওল্ড বয়েজের খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:লিগা এমএক্সের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:রোসারিওর (সান্তা ফে) ফুটবলার
রাগিনী নন্দওয়ানী (জন্ম: ৪ঠা সেপ্টেম্বর ১৯৮৯) হলেন একজন ভারতীয় চলচ্চিত্র ও টেলিভিশন অভিনেত্রী। তিনি ২০১১ হতে ২০১২ সাল পর্যন্ত মিসেস কৌশিক কি পাঁচ বহুয়েঁ নামক হিন্দি টেলিভিশন ধারাবাহিকের কেন্দ্রীয় চরিত্রে অভিনয় করার মাধ্যমে বেশ জনপ্রিয় হয়ে ওঠেন। তিনি সত্য হত্যা মামলার উপর ভিত্তি করে অপরাধমূলক রোমাঞ্চকর চলচ্চিত্র দেরাদুন ডায়রি (২০১৩)-এ অভিনয়ের মধ্য দিয়ে বলিউডে আত্মপ্রকাশ করেছিলেন।  নন্দওয়ানী তামিল থ্রিলার চলচ্চিত্র থালাইভা-তে অভিনয়ের মধ্য দিয়ে তামিল চলচ্চিত্র জগতে আত্মপ্রকাশ করেছিলেন; এই চলচ্চিত্রটি এ. এল. বিজয় পরিচালনা করেছিলেন। তিনি এই চলচ্চিত্রে পার্শ্ব চরিত্রে অভিনয় করেছিলেন এবং তাঁর অভিনয়ের জন্য তিনি সমালোচকদের প্রশংসা কুড়িয়েছেন।  তিনি বর্তমানে ক্রুপা স্বামীঞ্চি নামক একটি মারাঠি চলচ্চিত্রের জন্য কাজ করছেন। তিনি একটি বলিউড চলচ্চিত্রে কাজ করার জন্য চুক্তিবদ্ধ হয়েছেন, যা শিগগিরই আনুষ্ঠানিকভাবে ঘোষণা করা হবে। তিনি পেরুচাজী নামে একটি মালয়ালম চলচ্চিত্রে কাজ করেছেন, যেখানে তিনি মোহনলালের বিপরীতে কেন্দ্রীয় নারী চরিত্রে অভিনয় করেছেন।   প্রারম্ভিক জীবন  রাগিনী নন্দওয়ানী ১৯৮৯ সালের ৪ঠা সেপ্টেম্বর তারিখে ভারতের উত্তরাখণ্ডের দেরাদুনে জন্মগ্রহণ করেছিলেন। তিনি দেরাদুনের করেনি মার্শাল স্কুল হতে থেকে তাঁর স্কুল জীবনের শিক্ষা গ্রহণ করেছিলেন এবং দিল্লির দিল্লি বিশ্ববিদ্যালয়ের ইংরেজি বিভাগে অনার্স শেষ করে একটি মাস্টার ডিগ্রী লাভ করেছেন।   পেশা  রাগিনী নন্দওয়ানী ইয়ে মেরি লাইফ হ্যায়, থোড়ি খুশি থোড়ে গম এবং সি.আই.ডি. (একটি পর্বে অভিনয় করেছিলেন)-এর মতো টেলিভিশন ধারাবাহিকে অভিনয় করার মাধ্যমে টেলিভিশন জগতে পা রাখেন।  ২০১১ সালে, নন্দওয়ানী জি টিভির মিসেস কৌশিক কি পাঁচ বহুয়েঁ নামক টেলিভিশন ধারাবাহিকে অভিনয়ের মাধ্যমে সকলের নজরে আসেন। এই ধারাবাহিকে নন্দওয়ানী একজন বিরল চরিত্রের পুত্রবধূ লাভলী কৌশিক নামক কেন্দ্রীয় চরিত্রে অভিনয় করেছিলেন, এই নাটকে তাঁর অভিনয়ের জন্য তিনি সকলের প্রশংসা কুড়িয়েছিলেন। অন্যদিকে একই সময়ে একটি হিন্দি চলচ্চিত্রে অভিনয়ের জন্য তাঁর সাথে যোগাযোগ করা হচ্ছিল। তিনি উক্ত চলচ্চিত্রটির জন্য অডিশন দেওয়ার পর নির্বাচিত হন। তারপরে নন্দওয়ানী ২০১২ সালের অক্টোবর মাসে টেলিভিশন জগৎ ছেড়ে দেওয়ার সিদ্ধান্ত নিয়েছিলেন এবং তাঁর পরিবর্তে অন্য এক অভিনেত্রী তাঁর স্থানে অভিনয় করা শুরু করে।  অতঃপর নন্দওয়ানী একটি হিন্দি চলচ্চিত্রের শুটিং শুরু করেছিলেন, যা পরে দেরাদুন ডায়রি নামে নামাঙ্কিত করা হয়েছিল। এই চলচ্চিত্রে তিনি অধ্যয়ন সুমন, অশ্বিনী কালসেকর, রতি অগ্নিহোত্রী, নীলিমা আজিম এবং রোহিত বকশির মতো অভিনয়শিল্পীদের সাথে অভিনয় করেছেন। এই চলচ্চিত্রটি একটি সত্য খুনের মামলার উপর ভিত্তি করে নির্মাণ করা হয়েছিল। এই চলচ্চিত্রটি ২০১৩ সালের ৪ঠা জানুয়ারি তারিখে মুক্তি পেয়েছিল; তবে এটি বাণিজ্যিকভাবে সফল চলচ্চিত্র হিসেবে প্রমাণিত হতে পারেনি। এই চলচ্চিত্রটি সমালোচকদের কাছ থেকে মিশ্র নেতিবাচক পর্যালোচনাও গ্রহণ করেছিল। এই চলচ্চিত্রটির ব্যর্থতা সত্ত্বেও নন্দওয়ানী অনেকগুলো চলচ্চিত্রে অভিনয় করার প্রস্তাব পেয়েছিলেন।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দেরাদুনের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
দর্শন জারীওয়ালা (জন্ম: ২৯ সেপ্টেম্বর ১৯৫৮) একজন ভারতীয় অভিনেতা যিনি হিন্দি চলচ্চিত্র, টেলিভিশন এবং মঞ্চে কাজ করেন। গান্ধী, মাই ফাদারের জন্য তিনি শ্রেষ্ঠ পার্শ্ব অভিনেতা হিসেবে জাতীয় চলচ্চিত্র পুরস্কার জিতেছিলেন। সনি এন্টারটেইনমেন্ট টেলিভিশন-এ সম্প্রচারিত সাস বিনা সাসুরাল অনুষ্ঠানে ছেদিলাল চতুর্বেদী চরিত্রে অভিনয়ের জন্য তিনি সর্বাধিক জনপ্রিয়। তাকে বর্তমানে সনি টিভিতে সাস বিনা সাসুরালের সিক্যুয়াল সরগাম কি সাধে সতীতে দেখা যাচ্ছে, যেখানে তিনি মহিলা নায়ক অঞ্জলি তাতারির শ্বশুর ছেদিলাল অবস্থি চরিত্রে অভিনয় করছেন।   ব্যক্তিগত জীবন  ১৯৮২ সালে তিনি ভারতীয় টেলিভিশন ব্যক্তিত্ব অপরা মেহতাকে বিয়ে করেন, যার সাথে তার একটি কন্যা সন্তান রয়েছে। ব্যক্তিগত পার্থক্যের জন্য ২০০৩ সাল থেকে তারা আলাদাভাবে বসবাস করছেন, কিন্তু এখনও বিবাহবিচ্ছেদ হয়নি। ২০১০ সাল থেকে তিনি অনাহিতা জাহানবকশ ইতালিয়ার সাথে লিভ ইন রিলেশনশিপে রয়েছেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:মুম্বইয়ের ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:গুজরাতি ব্যক্তি বিষয়শ্রেণী:ভারতীয় মঞ্চ অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
থাম্ব|জাভাস্ক্রিপ্ট কোড উদাহরণ স্ক্রিপ্টিং বা স্ক্রিপ্ট ভাষা  হলো প্রোগ্রামিং ভাষা যেটি স্ক্রিপ্ট সমর্থন করে — যেসব প্রোগ্রাম বিশেষ রান-টাইম পরিবেশ যেটি কার্য নির্বাহ স্বয়ংক্রিয় করে দেয় অথবা একজন মনুষ্য চালনাকারী দ্বারা একের পর এক নির্বাহ করা যায়। স্ক্রিপ্টিং ভাষাসমূহ কম্পাইলের বদলে বেশিরভাগ ক্ষেত্রে ইন্টারপ্রেট করা হয়। প্রিমিটিভসমূজ সাধারণত প্রাথমিক কাজ বা এপিআই কলসমূহ, এবকং ভাষাটি তাদের আরও জটিল প্রোগ্রামের সাথে সমবেত হওয়ার সুযোগ দেয়। যেসব এনভায়রনমেন্টসমূহ স্ক্রিপ্টিঙের মাধ্যমে স্বয়ংক্রিয় করা যায় তার মধ্যে রয়েছে সফটওয়্যার অ্যাপলিকেশন, ওয়েব ব্রাউজারে ওয়েব পৃষ্ঠা, অপারেটিং সিস্টেমের শেল স্ক্রিপ্ট শেলের ব্যবহার, গ্রথিত ব্যবস্থা ও অন্য অনেক গেম। একটি স্ক্রিপ্টিং ভাষা একটি নির্দিষ্ট এনভায়রনমেন্টের জন্যে ডোমেইন-স্পেসিফিক ভাষা বলা যায়; অ্যাপলিকেশন হিসেবে স্ক্রিপ্টিঙের সময়, এটাকে "এক্সটেনশন ভাষা"ও বলা হয়।  স্ক্রিপ্টিং ভাষা বলতে মাঝেমধ্যে অতি উচ্চ-লেভেল প্রোগ্রামিং ভাষাকে বুঝায়, যেহেতু তারা অ্যাবস্ট্রাকশনের আরও উচ্চতর লেভেলে কাজ করে।  "স্ক্রিপ্টিং ভাষা" শব্দটি আরও ডায়নামিক হাই-লেভেল জেনারেল পারপাজ ভাষাকে বুঝায়, যেমন পার্ল, পাওয়ারশেল, পাইথন, এবং টিসিএল, যেখানে "স্ক্রিপ্ট" শব্দটি প্রায়ই ছোট প্রোগ্রামকে বুঝায়। এ ভাষাগুলোর কিছু নির্দিষ্ট পরিবেশে ব্যবহারের জন্যে মূলত ডেভেলপ করা হয়্বছিলো, এবং পরবর্তীতে পোর্টেবল ডোমেইন-স্পেসিফিক বা জেনারেল পারপাস ভাষায় ডেভেলপ করা হয়েছে।  বিপরীতভাবে, অনেকগুলো জেনারেল পারপাস ভাষা স্ক্রিপ্টিং ভাষা হিসেবে ব্যবহৃত হয়।  তথ্যসূত্র  বিষয়শ্রেণী:প্রোগ্রামিং ভাষা বিষয়শ্রেণী:স্ক্রিপ্টিং ভাষা বিষয়শ্রেণী:প্রোগ্রামিং ঘরানা
নাসিরউদ্দিন আহমেদ একজন বাংলাদেশী অবসরপ্রাপ্ত সরকারি কর্মচারী এবং জাতীয় রাজস্ব বোর্ড এর প্রাক্তন চেয়ারম্যান। তিনি দুর্নীতি দমন কমিশন এর প্রাক্তন কমিশনার। তিনি বাংলাদেশ পল্লী বিদ্যুতায়ন বোর্ড এর প্রাক্তন চেয়ারম্যান।   প্রাথমিক জীবন  আহমেদ সিডনি বিশ্ববিদ্যালয় থেকে অর্থনীতিতে পিএইচডি সম্পন্ন করেন।   কর্মজীবন  ৮ ফেব্রুয়ারী ২০০৯ থেকে ৮ মার্চ ২০০৯ পর্যন্ত, আহমেদ বাংলাদেশ পল্লী বিদ্যুতায়ন বোর্ডের চেয়ারম্যান ছিলেন। তিনি পূর্বে বাংলাদেশ জনপ্রশাসন প্রশিক্ষণ কেন্দ্র-এর পরিচালক কর্মীদের সদস্য ছিলেন। মার্চ মাসে তাকে গৃহায়ন ও গণপূর্ত মন্ত্রণালয়ে বদলি করা হয়। ভূঁইয়া সফিকুল ইসলাম তার স্থলাভিষিক্ত হন বাংলাদেশ পল্লী বিদ্যুতায়ন বোর্ডের চেয়ারম্যান হিসেবে।  ২০০৯ সালের এপ্রিল মাসে, আহমেদ গৃহায়ন ও গণপূর্ত মন্ত্রণালয়ের ভারপ্রাপ্ত সচিব ছিলেন। মুহাম্মদ আব্দুল মজিদ এর স্থলাভিষিক্ত হয়ে তিনি জাতীয় রাজস্ব বোর্ডের চেয়ারম্যান নিযুক্ত হন। যিনি জনপ্রশাসন মন্ত্রণালয়ে বিশেষ কর্তব্যরত কর্মকর্তা নিযুক্ত হন। আগস্ট মাসে তাকে সচিব হিসেবে পদোন্নতি দেওয়া হয়।  মোঃ গোলাম হুসেন ২৯ অক্টোবর ২০১২ তারিখে জাতীয় রাজস্ব বোর্ডের চেয়ারম্যান হিসেবে আহমেদের স্থলাভিষিক্ত হন। আহমেদ ৩ জানুয়ারী ২০১৩ তারিখে ইনস্টিটিউট ফর গভর্নেন্স স্টাডিজে যোগদান করেন।  ২০১৩ সালের জুন মাসে, সরকার গোলাম রহমানের স্থলাভিষিক্ত হয়ে এম বদিউজ্জামান কে দুর্নীতি দমন কমিশনের চেয়ারম্যান নিযুক্ত করে এবং নাসিরউদ্দিন আহমেদকে কমিশনার নিযুক্ত করে। আহমেদের পদমর্যাদা ছিল হাইকোর্ট বিভাগের বিচারকের সমান। দুর্নীতি কমাতে তিনি কমিশনে বর্ধিত অটোমেশন তত্ত্বাবধান করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী সরকারি চাকরিজীবী বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী